भाजपा के नेता और कांग्रेस के बागी पूर्व विधायक कुंवर प्रणव सिंह चैंपियन ने एलान किया है कि यदि कांग्रेस के प्रदेश अध्यक्ष किशोर उपाध्याय 25 जून को लंढौरा में आए तो उनके समर्थक उपाध्याय का लाठी-डंडों, गोली, टमाटर, अंडों से स्वागत करेंगे। चैंपियन के इस बयान के बाद हरिद्वार का जिला प्रशासन चौकन्ना हो गया। अमित शाह की रैली को सफल बनाने के लिए जहां भाजपाइयों ने कमर कस ली है, रैली में भीड़ इकट्ठी करने के लिए भाजपा के नेता, सांसद और विधायक गांव-गांव घूम रहे हैं। भाजपाइयों ने पूरे हरिद्वार शहर को बैनरों और पोस्टरों से पाट दिया है। भाजपा के शीर्ष नेताओं में जहां अटल बिहारी वाजपेयी, नरेंद्र मोदी, अमित शाह के बड़े-बड़े फोटो हरिद्वार की सड़कों पर लगाए गए हैं। वहीं भाजपा के राष्टÑीय नेता लालकृष्ण आडवाणी का एक भी पोस्टर नहीं लगाया गया है। वहीं 24 जून को अमित शाह की रैली से निपटने के लिए प्रदेश कांगे्रस कमेटी की प्रदेश कार्यकारिणी की बैठक हरिद्वार में बुलाई है। जिससे हरिद्वार जिले का राजनीतिक माहौल गरमा गया है।